**ОПШТИНА НИКШИЋ**

**упућује**

**ЈАВНИ ПОЗИВ**

**заинтересованим локалним субјектима да својим производима употпуне понуду на Тргу слободе за Васкршњи базар**

**„НИКШИЋ ОД ПРАЗНИКА ДО ПРАЗНИКА – ОД ВАСКРСА ДО СЛАВЕ ГРАДА“**

**(у периоду од 25. 04. 2024. године до 15. 05. 2024. године)**

На позив се могу пријавити правна и физичка лица регистрована за обављање дјелатности, која се баве производњом или продајом сувенира, умјетнина, рукотворина са акцентом на производе који осликавају дате празнике, као и произвођачи различитих врста посластица (попут медењака, колача, крофница) које дочаравају празник.

Уз комплетно попуњену пријаву (која је саставни дио јавног позива), неопходно је приложити:

* доказ о регистрацији дјелатности код надлежног државног или локалног органа;
* потврду Пореске и Управе локалних јавних прихода о измиреним обавезама;
* фотографије производа који се планирају излагати.

Рок за подношење пријава на јавни позив почиње од 09. 04. 2024. године и траје до 16. 04. 2024. године до 15 сати.

Пријава са неопходном документацијом може се предати на Грађанском бироу у згради Општине Никшић, са назнаком „Пријава за кућице на Тргу слободе за Васкршњи базар“, или на e-mail адресу: predsjednik@niksic.me.

**Организатор обезбјеђује бесплатно коришћење 10 дрвених кућица заинтересованим корисницима у наведеном периоду.**

На овај начин желимо допринијети стварању празничног амбијента у нашем граду, у сусрет великим празницима – Васкрсу и слави града.

Излагачи ће бити одабрани од стране Комисије, коју ће формирати организатор. Комисија за додјелу дрвених кућица приликом одабира излагача водиће се квалитетом производа, иновативношћу и креативношћу, као и подједнаком заступљеношћу производа. С обзиром на ограничен број излагача, организатор задржава право избора излагача.

Позив као и пријава за учешће могу се наћи на званичном сајту Општине Никшић [www.niksic.me](http://www.niksic.me).

Све информације везане за позив и пријаву учешћа можете добити у Служби за сарадњу, послове предсједника и информисање, на првом спрату Општине Никшић, у канцеларији бр. 15, или на тел.: 040/214-239.